বিহার, ছত্তিশগড় থেকে মহাকুম্ভ অভিমুখী একাধিক ট্রেন বাতিল, যাত্রাপথ সংক্ষিপ্ত

প্রয়াগরাজ: বিহার (Bihar) ছত্তিশগড় (Chhattisgarh) থেকে প্রয়াগরাজ (Prayagraj) অভিমুখী একাধিক ট্রেন বাতিল (Train Cancelled) করা হয়েছে। আগামী ২৩ ফেব্রুয়ারি পর্যন্ত এই নির্দেশিকা বলবৎ থাকবে। ভারতীয় রেল, বিহার ও ছত্তিশগড়ের একাধিক ট্রেন বাতিল করেছে।

মহাশিবরাত্রি (Mahashivratri) ২৬ ফেব্রুয়ারি। ওই দিন বিপুল পুণ্যার্থীর (Devotees) সমাগম হওয়ার সম্ভাবনা রয়েছে। সেই যাত্রী সংখ্যার চাপের কথা চিন্তা করেই প্রয়াগরাজ অভিমুখী একাধিক ট্রেন বাতিল করা হয়েছে।

এর মধ্যে রয়েছে দুর্গ-ছাপড়া সারনাথ এক্সপ্রেস (ট্রেন নম্বর 15159/15160) ১৯ ফেব্রুয়ারি থেকে ২১ ফেব্রুয়ারি পর্যন্ত যাত্রাপথ স্থগিত রাখা হয়েছে।

আরও পড়ুন: সঙ্গমের জল খাওয়াও যাবে! সরকারি রিপোর্টকে পাত্তাই দিলেন না যোগী

২৩ ফেব্রুয়ারি যে ট্রেনগুলি বাতিল থাকছে-

গোরখপুর-নারকাটিয়াগঞ্জ প্যাসেঞ্জার (ট্রেন নং 55098/55097) (২৩ ফেব্রুয়ারি পর্যন্ত বাতিল)

গোরখপুর-পাটলিপুত্র এক্সপ্রেস (ট্রেন নম্বর 15080) – (২২ ফেব্রুয়ারি পর্যন্ত বাতিল)

উল্লেখ্য, ২৬ ফেব্রুয়ারি পর্যন্ত মহাকুম্ভ চলবে। পুণ্য অর্জন করতে ক্রমশই ভক্তদের ভিড় বাড়ছে। তার মধ্যেই দিল্লি স্টেশনে পদপিষ্টে শিশু ও মহিলা সমেত ১৮ জনের মৃত্যু হয়েছে। আগামী ২৬ ফেব্রুয়ারি মহাশিবরাত্রি। ওই দিন বিপুল জনাসমাগম বলেই ধারণা।

বেশ কয়েকটি ট্রেনের গতিপথ ঘোরানো হয়েছে

জয়নগর থেকে প্রয়াগরাজ হয়ে নয়াদিল্লি যাওয়ার স্বতন্ত্রতা সেনানি সুপারফাস্ট এক্সপ্রেসের রুট পরিবর্তন করা হয়েছে। ট্রেনটি ২৮ ফেব্রুয়ারি পর্যন্ত প্রয়াগরাজ হয়ে চলবে না। কারণ প্রয়াগরাজের ঝুনসি স্টেশনে বিশেষ মেলা উপলক্ষে বাড়তি ভিড়ের চাপ এড়াতে এই পরিকল্পনা।

তবে বাতিল ট্রেনে সংরক্ষিত টিকিট থাকা যাত্রীদের তাদের অ্যাকাউন্টের টিকিটের মূল্য ফেরত দিয়ে দেওয়া হবে বলে জানিয়েছে ভারতীয় রেল।

সূত্রের খবর, বিহার এবং ছত্তিশগড় থেকে বিপুল সংখ্যক ভক্তের ঢল নামছে প্রয়াগরাজে, ফলে ট্রেনে বাড়তি চাপ বাড়ছে।